CELEX: 22015D2160
Language: et
Date: 2014-12-12 00:00:00
Title: EMP ühiskomitee otsus nr 293/2014, 12. detsember 2014, millega muudetakse EMP lepingu XIV lisa „Konkurents” [2015/2160]

26.11.2015   
            
            
               ET
            
            
               Euroopa Liidu Teataja
            
            
               L 311/47
            
         EMP ÜHISKOMITEE OTSUS
   nr 293/2014,
   12. detsember 2014,
   millega muudetakse EMP lepingu XIV lisa „Konkurents” [2015/2160]
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida komisjoni 21. märtsi 2014. aasta määrus (EL) nr 316/2014 Euroopa Liidu toimimise lepingu artikli 101 lõike 3 kohaldamise kohta teatavat liiki tehnosiirde kokkulepete suhtes (1).
            
         
               (2)
            
            
               Seetõttu tuleks EMP lepingu XIV lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu XIV lisa punkti 5 (komisjoni määrus (EÜ) nr 772/2004) tekst asendatakse järgmisega:
   „32014 R 0316: komisjoni määrus (EL) nr 316/2014, 21. märts 2014, Euroopa Liidu toimimise lepingu artikli 101 lõike 3 kohaldamise kohta teatavat liiki tehnosiirde kokkulepete suhtes (ELT L 93, 28.3.2014, lk 17).
   Käesoleva lepingu kohaldamisel kohandatakse nimetatud määruse sätteid järgmiselt.
   
               a)
            
            
               Artikli 6 lõikesse 1 lisatakse sõnade „määruse (EÜ) nr 1/2003 artikli 29 lõike 1 alusel” järele sõnad „või EFTA riikide vahel järelevalveameti ja kohtu asutamise kohta sõlmitud lepingu protokolli nr 4 I osa II peatüki artikli 29 lõike 1 vastava sätte alusel”.
            
         
               b)
            
            
               Artikli 6 lõikesse 2 lisatakse sõnade „määruse (EÜ) nr 1/2003 artikli 29 lõike 2 alusel” järele sõnad „või EFTA riikide vahel järelevalveameti ja kohtu asutamise kohta sõlmitud lepingu protokolli nr 4 I osa II peatüki artikli 29 lõike 2 vastava sätte alusel”.
            
         
               c)
            
            
               Artikli 7 lõppu lisatakse järgmine tekst:
               „Vastavalt EFTA riikide vahel järelevalveameti ja kohtu asutamise kohta sõlmitud lepingu sätetele võib EFTA järelevalveamet soovitusega teatada, et kui samalaadsete tehnosiirde kokkulepete paralleelsed võrgud hõlmavad üle 50 % asjaomasest turust EFTA riikides, ei kohaldata käesolevat määrust tehnosiirde kokkulepete suhtes, mis sisaldavad kõnealust turgu puudutavaid konkreetseid piiranguid.
               Lõike 1 alusel tehtav soovitus adresseeritakse EFTA riigile või EFTA riikidele, kus kõnealune turg asub. Komisjonile teatatakse sellise soovituse esitamisest.
               Kolme kuu jooksul pärast lõike 1 alusel tehtud soovitust teatavad kõik soovituse saanud EFTA riigid EFTA järelevalveametile, kas nad aktsepteerivad soovitust. Kui EFTA riik ei saada kolme kuu jooksul vastust, käsitatakse seda kui soovitusega nõustumist.
               Kui soovituse saanud EFTA riik nõustub soovitusega või ei vasta tähtaja jooksul, on ta lepingust tulenevalt kohustatud soovituse kolme kuu jooksul täitma.
               Kui soovituse saanud EFTA riik teatab tähtaja jooksul EFTA järelevalveametile, et ta ei nõustu soovitusega, teavitab EFTA järelevalveamet vastusest komisjoni. Kui komisjon ei nõustu kõnealuse EFTA riigi seisukohaga, kohaldatakse lepingu artikli 92 lõiget 2.
               EFTA järelevalveamet ja komisjon vahetavad teavet ja peavad omavahel nõu selle sätte kohaldamise küsimuses.
               Kui samalaadsete tehnosiirde kokkulepete paralleelsed võrgud hõlmavad EMP lepingu territooriumil üle 50 % asjaomasest turust, võivad mõlemad järelevalveametid algatada koostöö eraldi meetmete vastuvõtmiseks. Kui mõlemad järelevalveametid jõuavad käesoleva sätte kohaselt kokkuleppele asjaomase turu ja meetme vastuvõtmise vajalikkuse suhtes, võtab komisjon vastu määruse, mis adresseeritakse ELi liikmesriikidele, ja EFTA järelevalveamet samalaadse sisuga soovituse kõnealuse turu moodustava(te)le EFTA riigile või riikidele.” ”
            
         Artikkel 2
   Määruse (EL) nr 316/2014 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 13. detsembril 2014, tingimusel et kõik EMP lepingu artikli 103 lõike 1 kohased teated on edastatud (2).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 12. detsember 2014
      
         
            EMP ühiskomitee nimel
         
         
            eesistuja
         
         Kurt JÄGER
      
   
   
      (1)  ELT L 93, 28.3.2014, lk 17.
   
      (2)  Põhiseadusest tulenevaid nõudeid ei ole nimetatud.